《戊午七月自大梁东归感喟成诗用以自赠二首 其二》
清代·赵虹

问讯沧浪旧钓矶，樵兄渔弟共相依。眼看西北高楼远，心逐东南孔雀飞。

园吏好寻濠上乐，丈人已息汉阴机。浚郊不用弓旌辟，自署中吴老布衣。

作者简介：江苏嘉定人，字饮谷。以布衣著才名。无子，依从子，于吴市中葺一室。有闻其名而访之者，啜茗清谈而已，然所与往还唱和者皆一时名士。